তিলজলা রোডে এক যুবকের রহস্যমৃত্যু। একটি চারতলা ফ্ল্যাট লাগোয়া ধাবার ছাদে মিলেছে দেহ। গতকাল রাত সাড়ে নটা নাগাদ মহম্মদ দাউদ নামে ওই যুবকের দেহ দেখতে পাওয়া যায়। ফ্ল্যাটের দোতলায় প্রায়ই যাতায়াত ছিল ২২ বছরের দাউদের।
 ওয়েব ডেস্ক: তিলজলা রোডে এক যুবকের রহস্যমৃত্যু। একটি চারতলা ফ্ল্যাট লাগোয়া ধাবার ছাদে মিলেছে দেহ। গতকাল রাত সাড়ে নটা নাগাদ মহম্মদ দাউদ নামে ওই যুবকের দেহ দেখতে পাওয়া যায়। ফ্ল্যাটের দোতলায় প্রায়ই যাতায়াত ছিল ২২ বছরের দাউদের। ফ্ল্যাটের দোতলায় একটি ঘরে ভাড়া থাকেন এক তরুণী ও তাঁর বন্ধু। অন্য দুটি ঘরে থাকেন কয়েকজন যুবক। তাঁরা হাওড়া ইউনিয়নের ক্রিকেট দলের সদস্য। প্রাথমিকভাবে জানা গিয়েছে, ওই যুবকদের সঙ্গেই দেখা করতে যেতেন মহম্মদ দাউদ। ফ্ল্যাটের বাসিন্দা ও দাউদের দুই বন্ধুকে জিজ্ঞাসাবাদ করা হয়েছে। রাতভর জেরা করা হয়েছে তরুণীকেও। ফ্ল্যাটের ছাদ থেকে পাওয়া নেশার সামগ্রী দেখে পুলিসের অনুমান, ওই রাতে ছাদে নেশার আসর বসেছিল। তবে কীভাবে যুবকের মৃত্যু হল তা নিয়ে এখনও ধোঁয়াশা কাটছে না।